Κανονισμός (ΕΚ) αριθ. 62/2002 της Επιτροπής

της 11ης Ιανουαρίου 2002

για καθορισμό της ανώτατης τιμής αγοράς για το βόειο κρέας στο πλαίσιο του δέκατου έβδομου μερικού διαγωνισμού σύμφωνα με τον κανονισμό (ΕΚ) αριθ. 690/2001

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 2345/2001(2),

τον κανονισμό (ΕΚ) αριθ. 690/2001 της Επιτροπής, της 3ης Απριλίου 2001, για τη θέσπιση ειδικών μέτρων στήριξης της αγοράς στον τομέα του βοείου κρέατος(3), όπως τροποποιήθηκε τελευταία από τον κανονισμό (ΕΚ) αριθ. 2595/2001(4),και ιδίως το άρθρο 3 παράγραφος 1,

Εκτιμώντας τα ακόλουθα:

(1) Κατ' εφαρμογή του άρθρου 2 παράγραφος 2 του κανονισμού (ΕΚ) αριθ. 690/2001, ο κανονισμός (ΕΚ) αριθ. 713/2001, της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 13/2002(6), σχετικά με την αγορά βοείου κρέατος βάσει του κανονισμού (ΕΚ) αριθ. 690/2001, θεσπίζει τον κατάλογο των κρατών μελών στα οποία προκηρύσσεται διαδικασία για τον δέκατο έβδομο μερικό διαγωνισμό στις 7 Ιανουαρίου 2002.

(2) Σύμφωνα με το άρθρο 3 παράγραφος 1 του κανονισμού (ΕΚ) αριθ. 690/2001, ενδεχομένως, καθορίζεται ανώτατη τιμή αγοράς για την κατηγορία αναφοράς βάσει των προσφορών που έχουν ληφθεί, λαμβάνοντας υπόψη τις διατάξεις του άρθρου 3 παράγραφος 2 του εν λόγω κανονισμού.

(3) Λόγω της ανάγκης στήριξης, με λογικό τρόπο, της αγοράς βοείου κρέατος, πρέπει να καθορισθεί ανώτατη τιμή αγοράς στα σχετικά κράτη μέλη. Λόγω των διαφορετικών επιπέδων των τιμών της αγοράς στα εν λόγω κράτη μέλη, θα πρέπει να καθοριστούν διαφορετικές ανώτατες τιμές αγοράς.

(4) Το άρθρο 4 παράγραφος 2 του κανονισμού (ΕΚ) αριθ. 690/2001 ορίζει ότι η παράδοση της ποσότητας που ανατέθηκε στο πλαίσιο κάθε διαγωνισμού πραγματοποιείται εντός των 17 ημερών ημερών από τη δημοσίευσή της ανώτατης τιμής αγοράς. Ωστόσο στο παράρτημα ΙΙΙ του κανονισμού ορίστηκε περίοδος τριών εβδομάδων μεταξύ του δέκατου όγδοου και του δέκατου ένατου διαγωνισμού. Για το σκοπό της στήριξης της αγοράς βοείου κρέατος σε μόνιμη βάση καθόλη τη διάρκεια της περιόδου αυτής θα πρέπει να προβλεφθεί η δυνατότητα παράδοσης μέχρι την 15η Φεβρουαρίου 2002 των ποσοτήτων που ανατέθηκαν στο πλαίσιο του δέκατου όγδοου μερικού διαγωνισμού της 21ης Ιανουαρίου.

(5) Λόγω του επείγοντος χαρακτήρα των μέτρων στήριξης, επιβάλλεται η άμεση θέση σε ισχύ του παρόντος κανονισμού.

(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρησης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ακόλουθη ανώτατη τιμή αγοράς καθορίζεται για το δέκατο έβδομο μερικό διαγωνισμό της 7ης Ιανουαρίου 2002, που βασίζεται στον κανονισμό (ΕΚ) αριθ. 690/2001:

- Γερμανία: 159,00 ευρώ ανά 100 kg

- Ιρλανδία: 184,00 ευρώ ανά 100 kg

- Ισπανία: 154,99 ευρώ ανά 100 kg

- Γαλλία: 209,00 ευρώ ανά 100 kg

- Βέλγιο: 161,25 ευρώ ανά 100 kg

- Πορτογαλία: 161,00 ευρώ ανά 100 kg

- Αυστρία: 161,70 ευρώ ανά 100 kg.

Άρθρο 2

Υπό την επιφύλαξη του άρθρου 4 παράγραφος 2 του κανονισμού (ΕΚ) αριθ. 690/2001, η παράδοση της ποσότητας που ανατέθηκε στο πλαίσιο του δέκατου όγδοου μερικού διαγωνισμού της 21ης Ιανουαρίου 2002 μπορεί να πραγματοποιηθεί μέχρι την 15η Φεβρουαρίου 2002 το αργότερο

Άρθρο 3

Ο παρών κανονισμός αρχίζει να ισχύει στις 12 Ιανουαρίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Ιανουαρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 21.

(2) ΕΕ L 315 της 1.12.2001, σ. 29.

(3) ΕΕ L 95 της 5.4.2001, σ. 8.

(4) ΕΕ L 345 της 29.12.2001, σ. 33.

(5) ΕΕ L 100 της 11.4.2001, σ. 3.

(6) ΕΕ L 239 της 7.9.2001, σ. 13.